Diari Oficial de la Generalitat Valenciana


Sumari del DOGV 2263, del 10-05-1994 (1994/831345)

ORDRE de 5 d'abril de 1994, de la Conselleria d'Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana, durant el curs escolar 1994/95.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/05/(2)/dof/vci/html**

### Dades del document

Número de DOGV
:   2263

Data del DOGV
:   10-05-1994

Secció del DOGV
:   DISPOSICIONS GENERALS

Número del document
:   1994/831345


Data del document
:   05-04-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 5 d'abril de 1994, de la Conselleria d'Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana, durant el curs escolar 1994/95. [94/2693]  
A fi que els centres docents puguen planificar l'activitat escolar i programar els serveis complementaris, s'estableix el calendari escolar que ha de regir en els centres docents de l'àmbit de competències de la Conselleria d'Educació i Ciència.   
Vist l'informe emés pel Ple del Consell Escolar Valencià, en la sessió celebrada el dia 16 de febrer de 1994, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,   
ORDENE:  
Primer  
Durant el curs escolar 1994/1995, els centres docents públics i privats no universitaris de la Comunitat Valenciana es regiran segons el que estableix aquesta ordre.   
Segon   
Els períodes lectius destinats a impartir classes amb grups d'alumnes tindran lloc durant els dies laborables, de dilluns a divendres, entre les dates següents:   
a) Entre el 12 de setembre de 1994 i el 21 de juny de 1995, ambdós inclosos, per a Educació Infantil/ Educació Preescolar, Educació Primària/ Educació General Bàsica i Educació Especial.   
b) Entre el 29 de setembre de 1994 i el 16 de juny de 1995, ambdós inclosos, pels centres docents, que impartesquen Educació Permanent d'Adults, Batxillerat, Formació Professional, Arts Aplicades i Oficis Artístics, Idiomes, Música, Art Dramàtic, Dansa i Ceràmica.   
Els dies de classe esmentats no podran ser destinats a proves de suficiència o recuperació final.  
Tercer   
Seran festius durant el curs escolar, els dies següents:   
- 12 d'octubre, Festa Nacional d'Espanya.  
- 31 d'octubre.  
- 1 de novembre, Tots Sants.  
- 6 de desembre, Dia de la Constitució.  
- 8 de desembre, Immaculada Concepció.  
- 9 de desembre.  
- 1 de maig, Dia del Treballador .   
Quart   
Sense perjudici de les festes laborables, establertes en l'àmbit local a l'empara del Reial Decret 2001/1983 (BOE de 29 de juliol), els ajuntaments podran, una vegada s'haja produït l'acord del consell escolar municipal, proposar un màxim de tres dies festius, a efectes escolars, entre els declarats lectius en el present calendari.   
Es competència del director territorial d'educació l'autorització dels dies festius a què es refereix el paràgraf anterior. A aquest efecte, els ajuntaments hauran d'enviar, abans del 15 de juny de 1994, la relació de dies la declaració de no lectius dels quals interessa, amb el certificat, adjunt, de l'acord adoptat respecte d'això pel consell escolar municipal.  
En el supòsit que no es trameta la proposta indicada en el paràgraf anterior, el director territorial determinarà, d'ofici, les dates en què s'establiran els dies festius escolars de cada localitat.  
Cinquè   
S'estableixen, a més dels corresponents a l'estiu, els períodes de vacances següents:   
- de Nadal: des del 24 de desembre de 1994 fins al 8 de gener de 1995, ambdós inclosos;  
 - de Pasqua: des del 13 fins al 24 d'abril de 1995, ambdós inclosos.   
Sisè   
La jornada diària per al desenvolupament del currículum en els ensenyaments d'Educació Infantil/ Preescolar, Educació Primària/ Educació General Bàsica i Educació Especial, serà de cinc períodes lectius, distribuïts de 9 h a 12 h i de 15 h a 17 h. Durant els mesos de juny i setembre les activitats escolars de l'alumnat es desplegaran durant el matí en jornada continuada de 9 h a 13 h.   
La jornada diària per al desplegament del currículum, en la resta dels nivells educatius, serà de matí i vesprada, sense perjudici d'allò establert per als centres amb horari nocturn.   
Setè   
Els ensenyaments d'Educació Secundària Obligatòria que s'impartesquen en els centres, arran de l'experimentació o implantació anticipada d'aquesta etapa educativa, hauran d'iniciar-se i finalitzar durant el període establert per al centre en què s'imparteixen aquests ensenyaments .  
Els centres d'Educació Primària que impartesquen ensenyaments experimentals de primer cicle d'Educació Secundària Obligatòria hauran d'adequar la jornada diària, establerta amb caràcter general en l'apartat sisé d'aquesta ordre, d'acord amb les instruccions que es dicten a aquest efecte, a fi de fer possible el compliment de l'horari establert per al desenvolupament del currículum en aquest cicle educatiu.  
Vuitè   
La direcció de cada centre docent a què es fa referència en el punt primer, haurà d'exposar, de manera visible en el tauler d'anuncis del centre, una còpia d'aquesta ordre i de la resolució del director territorial d'educació, esmentada en l'apartat 4.  
   
Novè  
Qualsevol modificació de calendari, que siga necessària per la concurrència de circumstàncies excepcionals, haurà de ser autoritzada per la Direcció General de Centres Docents, havent escoltat, si escau, el consell escolar competent, d'acord amb l'àmbit a què es referesca la modificació sol·licitada.   
Aquestes autoritzacions no podran implicar la minoració del nombre dels dies lectius.   
Deu   
Les modificacions de la jornada regulada en aquesta ordre hauran de ser prèviament autoritzades pel director territorial d'educació corresponent, quan es tracte de centres docents finançats amb fons públics.   
En les sol·licituds de modificació a que fa referència el apartat anterior, que hauran de ser formalitzades abans del 30 de juny de 1994, caldrà annexar-hi l'acord corresponent adoptat pel consell escolar del centre.  
Onze   
En els centres públics, no podran autoritzar-s'hi modificacions horàries o de calendari que comporten un augment del cost de personal i serveis complementaris.   
Les resolucions per les quals s'autoritzen les citades modificacions hauran d'adoptar-se en el termini d'un mes. Si una vegada complert l'esmentat termini, no hi ha cap resolució expressa, s'entendrà que aquesta ha estat denegada.  
Dotze  
Els directors dels centres i la inspecció educativa hauran de vetlar per l'estricte compliment d'aquesta ordre en els respectius camps de competències.   
DISPOSICIONS FINALS  
Primera   
Es faculta la Direcció General de Centres Docents perquè dicte les disposicions oportunes, amb vista al desplegament i el compliment del que estableix aquesta ordre.   
Segona   
Aquesta disposició entrarà en vigor l'endemà de la publicació en el Diari Oficial de la Generalitat Valenciana.   
València, 5 d'abril de 1994  
El conseller d'Educació i Ciència   
JOAN ROMERO I GONZÁLEZ


Còpia Permalink ELI